คือผมกับแฟนมีอะไรกัน ผมป้องกันทุกครั้ง ครั้งนี้ก็เหมือนกันตอนแรกแฟนออรัลให้ผมจากนั้นผมก็ใส่ถุงยางแล้วแฟนก็ออรัลให้อีกรอบ(ตอนผมสวมถุงยางแล้ว) จากนั้นผมก็สอดใส่ ผมกลัวว่าน้ำล่อลื่นในปากแฟนผมจะเปื้อนถุงยางครับ แบบนี้จะท้องไหมครับ แฟนผมกินยาคุมอยู่ตลอดทุกเดือน เดือนนี้ก็เม็ดที่7พอดีครับ
สวัสดีค่ะ หากได้ทานยาคุมกำเนิดอยู่ โดยทานมาหลายเดือนแล้ว และทานได้อย่างถูกต้อง คือทานทุกวัน ไม่มีวันที่ลืมทาน ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหรือท้องเสียหลังทานยา ไม่ได้ทานยาอื่นบางชนิดร่วมด้วย ยาคุมกำเนิดก็จะช่วยป้องกันการตั้งครรภ์ได้มากกว่า 99% หรือมีโอกาสตั้งครรภ์นั้นกว่า 1% แม้จะมีเพศสัมพันธ์โดยไม่ใส่ถุงยางอนามัยก็ตาม แต่หากได้ใส่ถุงยางอนามัย โอกาสในการตั้งครรภ์ก็จะลดลงไปอีก ส่วนการที่น้ำหล่อลื่นเปื้อนที่ถุงยางด้านนอก ไม่ได้ทำให้เกิดการตั้งครรภ์ได้ค่ะ เพราะในน้ำหลื่อลื่นไม่ได้มีตัวอสุจิอยู่ค่ะ